《长沙历冬无雪正月十日与客登卷云亭望西山始见一白莫夜复大作竹声萧然是日坐上分韵得云字》
宋代·张栻

冬温气苦盭，玄冥未书勋。薄雪殿馀腊，一夜收楚氛。

欢欣想农殿，润泽到蒿芹。我亦破晓出，唤客来卷云。

苍苍西山树，栖此万鹤群。爽气入病眼，幽怀惬前闻。

意到自举酒，语多祇论文。薄莫势未已，飞花复缤纷。

还将萧瑟声，一一付竹君。洗盏且更酌，清绝未酣醺。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。